लड़का से लड़की बनी बॉबी डार्लिंग ने यूं मनाया करवा चौथ, शेयर की तस्वीरें

भोपाल। "ये मेरे जीवन का सबसे खूबसूरत पल है। शादी के बाद नए शहर में अपनी प्यारी-सी फैमिली के साथ मैंने अपना पहला करवा चौथ सेलिब्रेट किया। बहुत ही खुशनसीब महसूस कर रही हूं।" यह कहना है एक्ट्रेस बॉबी डार्लिंग शर्मा का। बुधवार को उन्होंने भोपाल में अपनी ससुराल में धूमधाम से करवा चौथ मनाया और अपनी तस्वीरें dainikbhaskar.com के साथ शेयर की।



सास ने शॉपिंग के लिए दिए थे पैसे

बॉबी बताती हैं, "मुझे मेरी सास ने करवा चौथ से पहले ही आशीर्वाद के रूप में पैसे दिए थे। उन पैसों ने मैंने हेवी इंब्रॉइडरी शूट, पायल, बिछिया और झुमके सहित सुहाग का पूरा सामान खरीदा, ताकि इस खास मौके पर मैं एक खूबसूरत दुल्हन लगूं। शॉपिंग का हर सामान मैंने सासू मां की पसंद को ध्यान में रखते हुए खरीदा था। उनके कहने पर मैंने एक गोल्ड का पेंडेंट भी खरीदा है।"



बेटी से बढ़कर है मेरी बहू बॉबी

बॉबी की सास बताती हैं, "बॉबी बहुत ही स्वीट हैं। रमणीक के ऑफिस जाने के बाद बॉबी का पूरा वक्त घर को सजाने-संवारने में चला जाता है। इतना ही नहीं, बॉबी को खाना बनाने का भी बहुत शौक है। सच बताऊं तो वह बहुत ही अच्छा खाना बनाती हैं। बॉबी मेरे लिए बेटी से बढ़कर है।"



दिवाली के बाद सबसे पहले जाएंगे वैष्णो देवी

बॉबी के पति रमणीक ने बताया, "काम की व्यस्तताओं के चलते हमारा हनीमून लगातार कैंसल ही होता गया। हमने प्लान किया है कि हम दिवाली के बाद माता के दर्शन के लिए पहले वैष्णव देवी जाएंगे। इसके बाद हम कश्मीर से शुरू करेंगे हनीमून ट्रिप।"

15 साल छोटे रमणीक से भोपाल में की थी शादी

अमित शर्मा के साथ रह चुका है अफेयर बॉबी डार्लिंग का बॉलीवुड में कई लोगों से अफेयर रह चुका है। रमणीक से पहले वे अभिनेता अमित शर्मा के साथ रिलेशनशिप में थीं, लेकिन महीने भर में उनका ब्रेकअप हो गया। बॉबी डार्लिंग के मुताबिक, उन्हें रमणीक के रूप में सच्चा जीवन साथी मिल गया है। लिंग परिवर्तन कराकर सुर्खियों में आई बॉलीवुड कलाकार और बॉबी डार्लिंग ने भोपाल के बिजनेसमैन रमणीक से शादी कर ली थी। टीवी के सबसे चर्चित रियलिटी शो बिग बॉस से सुर्खियों में आईं बॉबी डार्लिंग (43) ने रमणीक (28) के साथ विवाह किया है। रमणीक बॉबी से 15 साल छोटे हैं। दोनों की शादी बेदह गुपचुप तरीके से 8 फरवरी को भोपाल के एमपी नगर स्थित गायत्री मंदिर में हुई थी। इस शादी में सिर्फ परिवार के सदस्‍यों और करीबी दोस्‍तों को ही बुलाया गया था। गौरतलब है कि पंकज शर्मा से पाखी बनी बॉबी डॉर्लिंग ने वर्ष 2010 में अपने ब्रेस्ट की सर्जरी कराकर अपना जेंडर चेंज करा लिया था। जेंडर बदलने से पहले उनका नाम पंकज शर्मा था।

आगे की स्लाइड्स पर देखें परिवार के साथ बॉबी की तस्वीरें...